
                           GRAD ZAGREB

GRADSKA ČETVRT TREŠNJEVKA – SJEVER

                Vijeće Mjesnog odbora Rudeš
Klasa: 024-08/24-003/753
Urbroj: 251-13-11-16/006-24-3
Zagreb, 10. travnja 2024.
Z A P I S N I K

s 37. sjednice Vijeća Mjesnog odbora Rudeš, održane 10. travnja 2024. godine, s početkom u 18.30 sati, u prostorijama Mjesnog odbora Rudeš, Rudeška ulica 71.
Prisutni članovi Mjesnog odbora: Andro Krpan, Snježana Crneković, Mislav Pervan, Krešimir Medved, Dragica Bilić, Krešimir Šimunović, Željko Smode, Tea Cerčić
Odsutni članovi:  Ivan Grubišić

Ostali prisutni: 
- Gradski ured za mjesnu samoupravu, promet, civilnu zaštitu i sigurnost: Antonietta Gretić, voditeljica Područnog odsjeka Trešnjevka – sjever, Daniela Urban, stručna referentica

- Igor Dundjer član Vijeća Gradske četvrti Trešnjevka - sjever
Predsjednik Vijeća Mjesnog odbora utvrđuje da je na sjednici prisutno 8 od ukupno 9 članova Vijeća, te da Vijeće može pravovaljano raspravljati i odlučivati.

Predsjednik Vijeća daje zapisnik sa 35. sjednice na verifikaciju. Otvara raspravu, zaključuje raspravu. Vijeće prihvaća Zapisnik sa 35. sjednice JEDNOGLASNO.
Predsjednik Vijeća daje zapisnik sa 36. sjednice na verifikaciju. Otvara raspravu, zaključuje raspravu. Vijeće prihvaća Zapisnik sa 36. sjednice JEDNOGLASNO.
Predsjednik predlaže

D n e v n i   r e d
1. Prijedlog zaključka o izglasavanju nepovjerenja predsjedniku Vijeća Mjesnog odbora Rudeš

2. Prijedlog zaključka za uspostavljanje ugibališta na Jablanskoj ulici 51 (sjeverna strana kod Osnovne škole Rudeš)

3. Prijedlog zaključka za postavljanje klamerica u Aninoj ulici 90 (kod Gradske ljekarne Zagreb)

4. Pitanja, prijedlozi i obavijesti

koji je prihvaćen sa 6 glasova ZA i 2 glasa PROTIV.
Ad 1. Prijedlog zaključka o izglasavanju nepovjerenja predsjedniku Vijeća Mjesnog odbora Rudeš
Predsjednik čita obrazloženje prijedloga izglasavanja nepovjerenja. 
Predsjednik otvara raspravu u kojoj sudjeluju Krešimir Medved, Mislav Pervan i Krešimir Šimunović.

Predsjednik zaključuje raspravu i daje prijedlog zaključka na glasanje. Predsjednik konstatira da su za prijedlog zaključka 3 člana bila ZA, 5 člana PROTIV. 
Predsjednik utvrđuje da zaključak nije donijet.

Ad 2. Prijedlog zaključka za uspostavljanje ugibališta na Jablanskoj ulici 51 (sjeverna strana kod Osnovne škole Rudeš)

Predsjednik izvješćuje o materijalima, otvara raspravu u kojoj sudjeluju Krešimir Medved, Mislav Pervan i Tea Cerčić. Predsjednik zaključuje raspravu i daje prijedlog zaključka na glasanje.
Vijeće Mjesnog odbora Rudeš sa 5 glasova ZA i 3 glasa PROTIV donosi

Z A K L J U Č A K

1. Vijeće Mjesnog odbora Rudeš predlaže uspostavljanje ugibališta u Jablanskoj ulici 51 (sjeverna strana Osnovne škole Rudeš).

2. Ovaj Zaključak dostavlja se Vijeću Gradske četvrti Trešnjevka – sjever.
Ad. 3. Prijedlog zaključka za postavljanje klamerica u Aninoj ulici 90 (kod Gradske ljekarne Zagreb

Predsjednik izvješćuje o materijalima, otvara raspravu u kojoj sudjeluju Krešimir Medved, Mislav Pervan, Krešimir Šimunović i Željko Smode. Predsjednik zaključuje raspravu i daje prijedlog zaključka na glasanje.
Vijeće Mjesnog odbora Rudeš  donosi JEDNOGLASNO
Z A K L J U Č A K

1. Vijeće Mjesnog odbora Rudeš predlaže postavljanje klamerica u Aninoj ulici 90 (kod Gradske ljekarne Zagreb).

2. Ovaj Zaključak dostavlja se Vijeću Gradske četvrti Trešnjevka – sjever.
Ad. 4. Pitanja, prijedlozi i obavijesti
Tea Cerčić obavještava da je kod rotora u Jablanskoj ulici oboren znak i stupić.
Andro Krpan odgovara da je upoznat sa problemom i da je već obavijestio nadležne službe i kako vjeruje da će se sanirati u što skorijem roku.

Krešimir Medved obavještava kako još od kolovoza prošle godine iz hidranta istječe pitka voda u Ratarskoj ulici kod vrtića, te da je osobno zvao nadležne 4 puta i po saznanju stanara zvano je i od strane stanara, međutim nitko nije izašao na intervenciju. Također navodi kako pitka voda istječe u kanalizaciju u Netretićkoj ulici već 3-4 mjeseca i da su to sve gubici od nekoliko desetaka tisuća eura.
Andro Krpan odgovara kako je zajedno s predsjednikom Gradske četvrti Romanom Karaturovićem urgirao, te navodi kako će se 323.000,00 eura uložiti preko Projekta Zagreb, za proširenje i obnavljanje odvodne mreže i da će Grad Zagreb uložiti u taj projekt isto toliko novaca. Nadalje navodi kako se zna da je u Rudešu loša odvodnja oborinskih voda, jer je cijeli sustav odvodnje star preko 60 godina, te se intenzivno radi na obnovi kolektora i rekonstrukciji cijele odvodnje u naselju Rudeš, koja bi trebala započeti 2025. i trajala bi do 2027. godine.
Krešimir Šimunović govori kako je sve skupa pohvalno, ako će tako stvarno i biti, jer nakon naše dojave u Netretićkoj i u Ratarskoj ulici djelatnici Vodovoda i odvodnje su bili, vidjeli i otišli, a ništa nisu riješili.

Mislav Pervan ističe kako projekt ide sa radom, te navodi da ako mogu stanovnici kako pomoći dok traju radovi, vrlo rado će to i učiniti.

Željko Smode primjećuje da su česta puknuća vodovodnih cijevi, te da je Vodovod i odvodnja jako opterećen, ali smatra ako češće prijavljujemo i budemo dosadni prije će nas riješiti.
Krešimir Šimunović ističe kako će tu vodu koja istječe netko morati i platit, dalje navodi kako je privatna parcela u Šošićkoj ulici u blizini Ragbi igrališta puna smeća i da su viđeni i štakori, te da je zvao komunalnu službu, koja mu je odgovorila da nemaju ingerencije na privatnim parcelama, te moli predsjednika da urgira.

Andro Krpan odgovara kako će urgirati.

Krešimir Medved moli pismeno očitanje od gradskih službi o roku sazivanja i održavanja ove sjednice Vijeća Mjesnog odbora. 

Budući da više nije bilo pitanja, prijedloga niti obavijesti, predsjednik zaključuje sjednicu.

Sjednica je završila u 19.20 sati

  Zabilježila                                                                                          PREDSJEDNIK

 







   VIJEĆA MJESNOG ODBORA
Daniela Urban






           RUDEŠ


                                                                                                               Andro Krpan

Prilog: izvješće o glasanju                                                                              
Izvješće o glasanju, 37. sjednica

	Članovi Vijeća
	Točka 1.
	Točka

2.

	ANDRO KRPAN
	-
	+
	+

	DRAGICA BILIĆ
	-
	+
	+

	ŽELJKO SMODE
	-
	+
	+

	TEA CERČIĆ
	-
	+
	+

	IVAN GRUBIŠIĆ
	
	
	

	MISLAV PERVAN
	+
	-
	+

	SNJEŽANA CRNEKOVIĆ
	-
	+
	+

	KREŠIMIR MEDVED
	+
	-
	+

	KREŠIMIR ŠIMUNOVIĆ
	+
	-
	+

	    NIJE PRISUTAN= prekrižiti ime
	
	
	
	
	
	
	

	
	
	
	
	
	
	
	


